p0013008 - kta
                           udskrift
                               af
                sø- & handelsrettens dombog
                          ____________
den 11. marts 2005 blev af skifteretten i sagen
p-13-04
1894 pmb aps
(advokat christopher t. hermann)
   mod
dagbladet dagen a/s under konkurs ved
kurator, advokat troels mørch tuxen,
(advokat thomas heering)
afsagt sålydende
                            d o m:
under denne sag, der er indbragt for skifteretten den 26.
maj 2004, har 1894 pmb aps (herefter benævnt anmelderen)
nedlagt påstand om, at dagbladet dagen a/s under konkurs
ved advokat troels mørch tuxen (herefter benævnt boet) til-
pligtes at udlevere følgende malerier:
   roar w. eriksen,  oliemaleri,  skyggerne, 1998, 200 x 180,
   roar w. eriksen,  oliemaleri,  nettet, 1998, 150 x 135,
   roar w. eriksen,  oliemaleri,  sart, 1998, 70 x 63,
   roar w. eriksen,  oliemaleri,  sa, 1998, 70 x 63, og
   roar w. eriksen,  oliemaleri,  rød morgen, 1998, 70 x 63.
                            - 2 -
boet har nedlagt påstand om frifindelse.
sagsfremstilling:
ved faktura af 15. september 2001 købte eurolinck a/s 10
billeder hos galleri christian dam.
af fakturaen fremgår blandt andet følgende:
   ”roar w eriksen, skyggene, …               30.000 (dkr.)
    roar w. eriksen, nettet, …                20.000 (dkr.)
    roar w. eriksen, sart, …                   9.000 (dkr.)
    roar w. eriksen, sa, …                     9.000 (dkr.)
    roar w. eriksen, rød morgen, …             9.000 (dkr.)
    roar w. eriksen, uden titel, …             3.000 (dkr.)
    jesp.christiansen, hangarmaleri i, …      40.000 (dkr.)
                                     sum     120.000 (dkr.)
                                    moms 25 % 30.000 (dkr.)
                             nt. kont 30 dg. 150.000 (dkr.)”
billederne blev ved faktura af 23. maj 2002 sammen med an-
dre anlægsaktiver overdraget til atlas publishing a/s for i
alt 601.298,25 kr. atlas publishing a/s skiftede senere
navn til dagbladet dagen a/s.
den 7. oktober 2002 sendte anmelderens direktør og enean-
partshaver, rolf engsig, der tillige var ansat i dagbladet
dagen a/s, en e-mail med en købsaftale til den daværende
bestyrelsesformand i dagbladet dagen a/s, advokat peter
thrane grubert. af e-mailen fremgår blandt andet følgende:
    ”kære peter
    1894 pmb aps køber følgende kunst af atlas publishing
    a/s
    roar eriksen, oliemaleri, skyggerne, …
    roar eriksen, oliemaleri, nettet, …
    roar eriksen, oliemaleri, sart, …
    roar eriksen, oliemaleri, sa, …
    roar eriksen, oliemaleri, rød morgen, …
    roar eriksen, litografier, 42*32 4 stk
    jesper christiansen, oliemaleri, …
    for en samlet sum på 80.000 kr. + moms, i alt 100.000.
                             - 3 -
    ovenstående forefindes på selskabets adresse og leveres
    inden for 8 dage.
    der kan udarbejdes lejeaftale fra 1894 pmb aps til at-
    las publishing a/s.
    vil du lave papirerne. tak. …”
af en e-mail sendt den 7. oktober 2002 fra advokat peter
thrane gruberts medarbejder, advokat vibeke holbøll, til
rolf engsig fremgår blandt andet følgende:
    ”…
    kære rolf engsig
    vedhæftet sender jeg udkast til stiftelsesdokument for
    1894 pmb aps.
    …
    jeg vedlægger udkast til købsaftale og udkast til leje-
    aftale mellem 1894 pmb aps og dagbladet dagen a/s,
    hvortil jeg gerne hører dine kommentarer, herunder sær-
    ligt en beskrivelse af det købte og udlejede.
    når købsaftalen er underskrevet og effektueret, fore-
    slår jeg, at du på alle de købte kunstværker sætter en
    mærkat mrk. ”tilhører 1894 pmb aps under stiftelse”. …”
senere samme dag sendte rolf engsig til advokat vibeke hol-
bøll en e-mail, hvoraf fremgår blandt andet følgende:
    ”hej vibeke
    jeg skal venligst anmode om, at du indføjer en passus
    om opsigelse i lejeaftalen. …”
af købsaftalen, der er underskrevet den 7. oktober 2002 af
rolf engsig på vegne 1894 pmb aps og af peter thrane gru-
bert og administrerende direktør peter linck på vegne dag-
bladet dagen a/s, fremgår blandt andet følgende:
                          ”a f t a l e
    mellem undertegnede         1894 pmb aps
                                under stiftelse
                                …
                              - 4 -
                                 (…køber)
    og medundertegnede           dagbladet dagen a/s
                                 …
                                 (…sælger)
    om købers køb af visse kunstværker fra sælger.
                                § 1
    stk. 1: køber køber herved og sælger sælger herved føl-
    gende kunstværker:
    - roar eriksen, oliemaleri, skyggerne, …
    - roar eriksen, oliemaleri, nettet, …
    - roar eriksen, oliemaleri, sart, …
    - roar eriksen, oliemaleri, sa, …
    - roar eriksen, oliemaleri, rød morgen, …
    - roar eriksen, litografier, 42*32 4 stk
    - jesper christiansen, oliemaleri, …
    for en samlet købesum, stor kr. 80.000 … med tillæg af
    moms.
                                § 2
    stk. 2: sælger garanterer herved, at de af § 1 omfatte-
    de kunstværker er frie og ubehæftede i enhver henseen-
    de.
                                § 3
    stk. 1: ejendomsretten til kunstværkerne overgår fra
    sælger til køber på tidspunktet for nærværende aftales
    underskrift.
    stk. 2: på overtagelsestidspunktet erlægger køber købe-
    summen for kunstværkerne til sælger ved betaling pr.
    check.
                københavn, den 7. oktober 2002 …”
af lejeaftale af  samme dato, ligeledes underskrevet af rolf
engsig på vegne   1894 pmb aps og af advokat peter thrane
grubert og peter  linck på vegne dagbladet dagen a/s, frem-
går blandt andet  følgende:
                       ”l e j e a f t a l e
    mellem undertegnede            1894 pmb aps
                                   under stiftelse
                                   …
                         - 5 -
                               (… udlejer)
og medundertegnede             dagbladet dagen a/s
                               …
                               (… lejer)
                            § 1
stk. 1: udlejer     udlejer  herved  til   lejer følgende
kunstværker:
- roar eriksen, oliemaleri, skyggerne, …
- roar eriksen, oliemaleri, nettet, …
- roar eriksen, oliemaleri, sart, …
- roar eriksen, oliemaleri, sa, …
- roar eriksen, oliemaleri, rød morgen, …
- roar eriksen, litografier, 42*32 4 stk
- jesper christiansen, oliemaleri, …
for en samlet leje, stor kr. 1.500,00 ekskl. moms, pr.
måned.
stk. 2: lejen betales månedsvis bagud hver den 1. i må-
neden …
                            § 2
stk. 1: lejer er forpligtet til straks at opbevare
kunstværkerne forsvarligt.
stk. 2: lejer forpligter sig at lade kunstværkerne for-
blive på lejers adresse, kanonbådsvej 8, 1437 københavn
k, og ikke at lade dem opbevare andet sted uden udle-
jers skriftlige godkendelse.
                            § 3
stk. 1: risikoen for kunstværkernes hændelige undergang
påhviler udlejer.
stk. 2: udlejer foranlediger, at kunstværkerne holdes
behørigt forsikret.
                            § 4
stk. 1: lejeaftalen træder i kraft når den er under-
skrevet af begge parter.
stk. 2: lejeaftalen kan opsiges af såvel udlejer som
lejer med én måneds forudgående skriftlig varsel til en
måneds udgang.
            københavn, den 7. oktober 2002 …”
                            - 6 -
såvel dagbladet dagen a/s som rolf engsig havde klientkonti
hos advokatfirmaet jon palle buhl, som advokat peter thrane
grubert var og er tilknyttet.
af udskrift af dagbladet dagen a/s’ klientkonto for perio-
den 7. oktober 2002 til 10. oktober 2002 fremgår blandt an-
det følgende posteringer:
    ”dato:   posteringstekst                debet    kredit
    …
    07.10.02 ovf. fra 04448001 henrik hübner      72.500,00
    …
    09.10.02 christian bundegaard …      25.173,85
    09.10.02 thomas thuran aps…          28.000,00
    09.10.02 fabrik i/s thomas lykke…     8.750,00
    09.10.02 nickoli howalt…             18.450,00
    09.10.02 2danes …                     3.000,00
    09.10.02 ovf. fra … rolf engsig               83.373,85
    10.10.02 ovf. fra … rolf engsig               41.626,15
    …”
henrik hübner var bestyrelsesmedlem i dagbladet dagen a/s.
af udskrift af rolf engsigs klientkonto fremgår der for pe-
rioden 17. september 2002 til 10. oktober 2002 følgende po-
steringer:
    ”dato:   posteringstekst                  debet      kre-
    dit_         saldo
    17.09.02 rolf engsig indbet. vedr. etabl…
    127.500,00 -127.500,00
    07.10.02 etablering af selskab            127.500,00
    0,00
    09.10.02 ovf. j.nr. … dagbladet dagen a/s 83.373,85
    83.373,85
    10.10.02 ovf. til … atlas publishing a/s   41.626,15
    125.000,00
      …”.
                            - 7 -
den 25. oktober 2002 sendte rolf engsig advokat peter thra-
ne grubert en e-mail, hvori det blandt andet hedder:
    ”emne: overførsel til ”1894 pmb aps” konto
    hej peter
    vil du bede dit bogholderi om at overføre resten af de
    penge, som jeg har indbetalt til dig til følgende kon-
    to:
    …
    kontoen tilhører selskabet ”1894 pmb aps”
    det drejer sig vist nok om 26.250,-
    som du ved, har jeg / skal jeg betale atlas publishing
    a/s 80.000 plus moms for skillerierne.
    …”
af udskrift af dagbladet dagen a/s’ klientkonto fremgår for
perioden 17. oktober 2002 til 31. oktober 2002 blandt andet
følgende posteringer:
    ”dato:   posteringstekst                         debet
    kredit
    …
    17.10.02 ovf. fra 04448001
    52.500,00
    …
    24.10.02 … tilb.bet. lån henrik hübner
    125.000,00
    29.10.02 lån fra rolf engsig …
    125.000,00
    29.10.02 ovf. f/1894 pmb aps kunstkøb …
    100.000,00
    29.10.02 ovf. f/1894 pmb aps lån …
    25.000,00
    31.10.02 lån fra h.h. management j.nr. …
    125.000,00
    …”
                            - 8 -
i brev af 4. november 2002 fra advokat vibeke holbøll til
rolf engsig hedder det blandt andet:
    ”vedr.: 1894 pmb aps
    under henvisning til deres e-mail af den 30. f.m. kan
    jeg herved bekræfte, at der på tidspunktet for selska-
    bets stiftelse den 7. oktober d.å. indestod kr.
    127.500,- på selskabets klientkonto med advokatfirmaet.
    som bekendt har vi efterfølgende foranlediget kr.
    100.000,- heraf overført til dagbladet dagen a/s’s kli-
    entkonto som en konsekvens af den mellem parterne ind-
    gået aftale om køb af visse kunstgenstande.
    i overensstemmelse med deres aftale med dagbladet dagen
    a/s har vi endvidere foranlediget overført kr. 25.000,-
    til dagbladet dagen a/s’s klientkonto som et lån.
    med henblik på at etablere dokumentation for lånet sen-
    der jeg vedlagt udkast til låneaftale, hvilken jeg ven-
    ligst beder dem datere og underskrive…”
den 5. november 2002 sendte rolf engsig advokat peter thane
grubert en e-mail, hvori det blandt andet hedder:
    ”emne: klientkonti og udlån
    kære peter
    jeg har fået at vide fra vibeke, at jeg – eller rettere
    sagt 1894 pmb aps – har lånt 25.000 til dagbladet da-
    gen.
    det kan jeg absolut ikke erindre, at have aftalt. vi
    [havde] en aftale om, at jeg købte kunst for 100.000
    inklusiv moms. og det var den eneste aftale.
    så jeg vil gerne bede om at få kronerne retur nu hvor
    likviditeten strømmer ind i dagbladet dagen a/s.
    …”
af brev af 10. november 2002 fra rolf engsig til advokat
peter thrane grubert fremgår blandt andet:
    ”… kære advokat (h) peter thrane grubert
    jeg har modtaget deres brev af 4. november 2002.
                             - 9 -
    jeg skal for god ordens skyld gøre opmærksom på, at der
    ikke er indgået nogen aftale mellem dagbladet dagen a/s
    og ”1894 pmb aps” om et lån stort kr. 25.000.
    …”
af udskrift af dagbladet dagen a/s’ klientkonto for perio-
den 12. november 2002 til 14. november 2002 fremgår blandt
andet følgende posteringer:
”dato:   posteringstekst                          debet
kredit
…
12.11.02 tilbageført lån fra 1894 pmb aps         25.000,00
14.11.02 wennick holding a/s indbet.tegn. …
1.500.000,00
…”
af brev af 12. november 2002 fra advokat vibeke holbøll til
rolf engsig fremgår blandt andet:
    ”… vedr.: 1894 pmb aps
    under henvisning til deres skrivelse af den 10. ds. op-
    lyses herved, at jeg har foranlediget at de selskabet
    tilhørende kr. 25.000,-, der var overført til dagbladet
    dagen a/s’s klientkonto her som et lån, jf. herved min
    skrivelse af den 4. ds., er ført tilbage til selskabets
    klientkonto, idet den stedfundne overførsel til dagbla-
    det dagen a/s’s klientkonto i henhold til deres oplys-
    ninger var fejlagtig…”
af en faktura af 1. december 2002 fra anmelderen til dag-
bladet dagen a/s fremgår blandt andet følgende:
    ”…
    antal tekst                                      total
     1,5  leje af kunst               1.500,00    2.250,00
          fra 15. oktober 2002 og november 2002
    …
    beløb inklusiv moms                           2.812,50
    …”
den 6. december 2002 trådte dagbladet dagen a/s i beta-
lingsstandsning, og den 13. december 2002 blev selskabet
                            - 10 -
erklæret konkurs. advokat troels tuxen blev udnævnt til ku-
rator.
ved brev af 17. december 2002 anmodede rolf engsig på vegne
anmelderen kurator om en afhentningsaftale for så vidt an-
gik de fem malerier, som er omhandlet af denne sag, og de
fire litografier. om de sidstnævnte er anført følgende:
    ”… 4 litografier af roar w eriksen 42*32, som jeg dog
    ikke er sikker på hvor opbevares. …”
den 10. januar 2003 sendte advokat peter thrane grubert ef-
ter anmodning kurator en redegørelse for årsagen til sel-
skabets konkurs. af redegørelsen fremgår blandt andet føl-
gende:
    ”vedr.: … dagbladet dagen a/s under konkurs
    under henvisning til deres skrivelser til undertegnede,
    direktør peter linck og direktør henrik hübner af 19.
    december 2002, skal jeg herved på vegne den samlede be-
    styrelse som ønsket skriftligt redegøre for, hvad der
    efter vor opfattelse var årsagen til selskabets kon-
    kurs.
    …
    1.    selskabets faktiske finansieringsgrundlag
    …
    en del af den forudsatte bankfinansiering blev opnået i
    kraft af en factoringordning.
    dette førte til, at der i oktober forud for udgivelsen
    var et uopfyldt finansieringsbehov i størrelsesordenen
    kr. 4 mio. dette behov blev dækket ved et egenkapital-
    indskud på kr. 3,9 mio., hvoraf den sidste del blev
    indbetalt dagen før udgivelsen eller d. 21. oktober
    2002, og lån på kr. 0,2 mio., alt fra selskabets ledel-
    sesgruppe.
    …
    2.    kapitalfremskaffelse
    …
                            - 11 -
    kendetegnende for de potentielle investorers tilkende-
    givne indstilling har været tre forhold:
    for det første en grundlæggende interesse for projek-
    tet.
    for det andet et udtalt   ønske om at se navnlig peter
    linck, via atlas holding aps, men gerne også den øvrige
    ledelsesgruppe gå foran  og vise egen tro på projektet
    ved at føre dette videre for egne penge.
    for det tredje en klar tilkendegivelse af, at en inve-
    stering efter udgivelsen af avisen ville være væsent-
    ligt lettere for investorerne at foretage end en inve-
    stering før produktet og dettes modtagelse var kendt.
    bestræbelserne førte efter et længere forløb begyndende
    i december 2001 til underskrivelsen d. 4. september
    2002 af det tidligere til dem udleverede term sheet
    mellem det ene af de nævnte ventureselskaber, peter
    linck og den øvrige ledelsesgruppe om tilførsel af i
    alt kr. 20 mio. som yderligere egenkapital.
    …
    dette ændrer imidlertid ikke, at selskabet ved udgivel-
    sen var tilført en andel af den samlede ramme eller kr.
    3,9 mio. som egenkapital og kr. 0,2 mio. som lånekapi-
    tal, alt fra peter linck (kr. 1,5 mio. via atlas hol-
    ding aps) og den øvrige ledelsesgruppe, bestående af
    henrik hübner (kr. 125.000 via hh management aps) og
    undertegnede (kr. 2,4 mio. via grubert & grubert aps)
    som bestyrelsesmedlemmer og rolf engsig (kr. 80.000 via
    1894 pmb aps) som administrativ direktør i selskabet.
    …”
i et brev af 17. januar 2003 til kurator oplyste advokat
peter thrane grubert følgende om klientkontooverførslerne:
    ”… vedlagt sender jeg en udskrift af 1894 pmb aps og
    rolf engsigs klientkonti med mit kontor.
    overførslerne til dagbladet dagen a/s (af mit bogholde-
    ri på rolf engsigs konto anført som henholdsvis dagbla-
    det dagen a/s og atlas publishing a/s den 9. og 10. ok-
    tober) skulle rettelig have været foretaget fra 1894
    pmb aps’ konto. denne fejl rettes op den 29. oktober,
    hvor beløbet samtidig opdeles korrekt på 1894 pmb aps’
    konto.
                            - 12 -
    jeg gør opmærksom på, at jeg den 10. oktober fejlagtigt
    havde opfattet det således, at 1894 pmb aps, ud over
    betalingen af de erhvervede kunstværker, tillige var
    indstillet på at yde dagbladet dagen a/s et lån, stort
    kr. 25.000,00. følgelig blev der den 10. oktober over-
    ført et samlet beløb op til kr. 125.000,00. efterføl-
    gende er jeg blevet gjort opmærksom på fejlen omkring
    de sidste kr. 25.000,00, der herefter er tilbageført
    fra dagbladet dagen a/s til 1894 pmb aps den 12. novem-
    ber.
    ud over dette aldrig formaliserede – og alene på bag-
    grund af min misforståelse ydede – lån, stort kr.
    25.000,00, har der ikke været nogen transaktioner mel-
    lem på den ene side dagbladet dagen a/s og på den anden
    side 1894 pmb aps og rolf engsig. …”
den 27. februar 2004 blev der afholdt fordringsprøvelse,
hvor anmelderens krav om udlevering af de omhandlede male-
rier blev afvist.
der er under sagen afgivet forklaring af rolf engsig, peter
thrane grubert og peter linck.
rolf engsig har forklaret, at han blev ansat på dagbladet
dagen a/s den 1. maj 2002. han havde titel af direktør, men
var ikke registreret som sådan. hans funktion var ren admi-
nistrativ, og han var ikke underskriftsberettiget. han tog
sig af bogholderiet, it, personale, indgåelse af kontrakter
m.v. anmelderen blev stiftet en måned før købet af maleri-
erne, men han havde tidligere haft tanken om at handle med
formuegoder som f.eks. kunst og ure. det var efter hans op-
fattelse i anmelderens interesse at eje gedigen, god, mo-
derne kunst, også selvom man ikke kan foretage skattemæssi-
ge afskrivninger på kunst. malerierne var en del af dagbla-
det dagen a/s’ helhed og gav et godt kontormiljø. der var
24 timers bemanding på arbejdspladsen, så det ville være
blevet bemærket, hvis han i forbindelse med købet havde
fjernet malerierne fra stedet. han var bekendt med de afta-
ler, som dagbladet dagen a/s havde om sale and lease back
af it-udstyr og inventar. der var sammenlagt sale og lease
back aftaler for ca. 15 millioner kr. med nordea. nordea
ville imidlertid ikke lade kunstgenstande være omfattede af
aftalerne. det var naturligt for ham at hjælpe med at til-
                            - 13 -
føre likviditet til dagbladet dagen a/s ved at købe maleri-
erne og så indgå i en aftale om sale and lease back. ideen
kom nok fra peter thrane grubert og peter linck, som er
gift med hans steddatter. selve købsaftalen blev indgået
nogle dage før hans mail af 7. oktober 2002 til peter thra-
ne grubert. han havde ikke på noget tidspunkt tilbudt at
låne dagbladet dagen penge. han kendte selskabets økonomi-
ske situation og var ikke interesseret i at udlåne mod sik-
kerhed. derimod var han interesseret i at eje billederne.
han fandt først ud af, hvorledes betalingen for billederne
var foregået ved modtagelse af peter thrane gruberts brev
af 4. november 2002. fejlen må være sket, fordi peter thra-
ne grubert havde blandet en aftale med henrik hübner sammen
med aftalen om købet af billederne. maleriet af jesper
christiansen hang ikke hos dagbladet dagen a/s, men i et
andet selskab, og dette maleri er allerede i hans besiddel-
se. han besigtigede ikke billederne i forbindelse med kø-
bet, for han kendte dem i forvejen. begge malere er aner-
kendte kunstmalere. ved mærkningen af malerierne var lito-
grafierne væk. hver gang dagbladet dagen a/s indkøbte no-
get, blev det viderefaktureret til nordea, og han mener, at
alt løsøre udover billederne var omfattet af aftalen med
nordea. principperne for anmelderens aftale om malerierne
var den samme som for aftalen med nordea. den sene fremsen-
delse af faktura for leje skyldes, at han var meget koncen-
treret om arbejdet på dagbladet dagen a/s i perioden. set i
bakspejlet kan det godt virke som sløseri. han havde på in-
tet tidspunkt drøftet konsekvensen af opsigelsen i lejeaf-
talen med hverken peter linck eller peter thrane grubert.
anmelderen ejer i dag ikke andre kunstgenstande end de om-
handlede malerier, men har i øvrigt en balance på ca.
300.000 kr. blandt andet fra tilgodehavender fra udlåns-
virksomhed/finansiering.
peter thrane grubert har forklaret, at han blev advokat for
projektet dagbladet dagen a/s fra sommeren 2001. han trådte
også ind i bestyrelsen som bestyrelsesformand og deltog i
kapitalfremskaffelsen. finansieringen skete hovedsagelig
ved aftaler om sale and lease back med en ramme på 15 mil-
lioner kr. hos nordea. derudover var der egenkapitalen og
                            - 14 -
tilskud fra det offentlige samt nogle garantier. selskabets
kunstgenstande indgik ikke i aftalerne med nordea om sale
og lease back. drøftelserne om salget af selskabets maleri-
er startede i begyndelsen af oktober 2002. bestyrelsen øn-
skede at have en plan parat, hvis nogle af de øvrige inve-
steringstilbud udeblev. man havde tilvejebragt ny egenkapi-
tal via jyske bank og hans advokatkontor, og ledelsesgrup-
pen ønskede også at vise deres engagement ved at investere
i selskabet. rolf engsig tilbød derfor at finansiere sel-
skabets kunst. han kan ikke huske, hvor i huset forhandlin-
gerne foregik, men han mener, at der også var andre til
stede, da rolf engsig kom med sit tilbud. i forhold til fi-
nansieringsplanen på 20 millioner kr. var det ganske vist
et lille beløb, men det medvirkede til at øge likviditeten.
advokat vibeke holbøll stiftede selskabet efter hans ordre
og udfærdigede også de øvrige dokumenter i forbindelse med
aftalen med rolf engsig. der blev ikke drøftet en aftale om
lån mod sikkerhedsstillelse, men han havde forstået, at der
også skulle ydes et lån på 25.000 kr. det beroede på en
fejltagelse i hans bogholderi, at overførslerne oprindeligt
fandt sted således som det skete. det er hans ansvar. han
blev først opmærksom på fejltagelsen i slutningen af okto-
ber 2002 og foranledigede fejlen rettet. betegnelsen ”til-
bageførsel” beroede på, at beløbet oprindelig var bogført
som lån. rolf engsigs selskab var stiftet ved overførslen
af pengene. han ved ikke, hvorfor prisen for billederne var
fastsat til 80.000 kr. plus moms, men går ud fra, at det
var efter en aftale mellem peter linck og rolf engsig.
overførslerne foretaget i rolf engsigs navn henholdsvis den
9. oktober og 10. oktober 2002 i to skæve beløb til dagbla-
det dagen a/s’ klientkonto udgør samlet 125.000 kr. beløbet
på 83.373,85 kr. modsvarer de fem debiterede beløb på kon-
toen fra samme dato. det var ham, der havde givet instruk-
tion til bogholderiet om beløbet. han var meget stresset i
den periode. det havde været hans opfattelse, at det reste-
rende beløb efter købet af malerierne også skulle overføres
til dagbladet dagen a/s, men som et lån. tilbageførslen af
de 25.000 kr. skyldtes manglende dokumentation for en låne-
aftale og medførte, at hans eget engagement i dagbladet da-
gen a/s blev forøget med 25.000 kr. det var advokat vibeke
                            - 15 -
holbøll, der udfærdigede brevet af 4. november 2002 og de
vedlagte bilag. det er en klar fejl, når det af kontoudto-
get af 24. november 2003 fra hans bogholderi vedrørende po-
steringerne fra 17. september 2002 til 29. september 2002
ser ud som om, der er ydet et lån fra hans advokatfirmas
konto til rolf engsig. disse fejlposteringer såvel som
fejlposteringerne vedrørende dagbladet dagen a/s blev ret-
tet, da han opdagede dem. han husker ikke, om posteringerne
af 29. oktober 2002 skyldes mailen fra den 25. oktober
2002, men han mener, at han fik rettet fejlen i bogholderi-
et, før han fik rolf engsigs brev. henrik hübner var medlem
af bestyrelsen, og det var aftalt, at henrik hübners indbe-
taling skulle ske ved en kontantindbetaling på 75.000 kr.
og efterfølgende restbeløbet, når henrik hübner havde solgt
nogle værdipapirer. i det oprindelige term sheet var det
forudsat, at både rolf engsig og henrik hübner skulle købe
aktier. for så vidt angår redegørelsen afgivet overfor kon-
kursboet den 10. januar 2003, skyldes formuleringen i andet
afsnit på side 4 om lånekapital en sondring mellem egenka-
pital og fremmedkapital. dette var blevet drøftet i forhold
til årsregnskabsloven. malerierne blev behandlet ligesom
nordeas aktiver og stod derfor opført, som om de var akti-
veret.
peter linck har forklaret, at han var administrerende di-
rektør for dagbladet dagen a/s. i sommeren 2002 blev der
indgået en aftale om sale and lease back med nordea omfat-
tende hardware, software og inventar, men ikke kunstgen-
stande, da disse ikke kunne afskrives skattemæssigt. der
blev også lavet aftale om sale and lease back med jyske fi-
nans vedrørende selskabets biler. det var kun aktiver som
porcelæn, små faxmaskiner og lignende, der ikke indgik i
aftaler om sale and lease back. han havde selv store inve-
steringer i dagbladet dagen a/s, og som følge af den fami-
liemæssige relation havde han på et tidligt tidspunkt gjort
det klart over for rolf engsig, at denne ikke skulle invol-
veres økonomisk i selskabet. han opfattede rolf engsigs
tilbud som et ønske om at lave forretning og samtidig hjæl-
pe dagbladet dagen a/s. kunstværkerne kunne ikke finansie-
res på anden måde. aftalen med rolf engsig blev indgået ef-
                            - 16 -
ter drøftelse med bestyrelsen. det var en fornuftig forret-
ning for begge parter. rolf engsig havde selv indhentet den
vurdering, som resulterede i, at salgsprisen blev mindre
end den oprindelige købspris. bestyrelsen accepterede til-
buddet, fordi der ikke var andre tilbud om finansiering af
kunsten. der blev ikke drøftet noget om en mulighed for
tilbagekøb og heller ikke på noget tidspunkt drøftet, at
rolf engsig skulle låne penge til dagbladet dagen a/s. pe-
ter thrane gruberts redegørelse af 10. januar 2003 overfor
kurator er ikke udtryk for en samlet bestyrelsesredegørel-
se. han var selv meget berørt af situationen på daværende
tidspunkt, og andet afsnit på side 4 om rolf engsigs enga-
gement må stå for peter thrane gruberts egen regning. det
var helt klart, at rolf engsig ikke ydede noget lån til
dagbladet dagen a/s, for rolf engsig skulle ikke udsættes
for nogen risiko. det er korrekt, at rolf engsig tidligere
havde investeret 50.000 kr. i dagbladet dagen a/s, men det
skyldtes, at dansk kapitalanlæg havde betinget sig, at hele
ledelsesgruppen investerede i dagbladet dagen a/s.
anmelderen har i sit påstandsdokument og under domsforhand-
lingen gjort følgende anbringender gældende:
at anmelderen til dagbladet dagen a/s har betalt købesummen
100.000 kr. for købet af malerierne,
at advokat peter thrane gruberts bogholderis anvendelse af
fejlagtige bogføringstekster ikke ændrer realiteten i afta-
len om køb af malerierne mellem anmelderen og dagbladet da-
gen a/s,
at finansiseringsformen sale and lease back var almindeligt
anvendt hos skyldnerselskabet, og at hovedparten af skyld-
nerselskabets løsøre var finansieret på denne måde, hvilken
finansieringsform boet ikke har rejst indsigelse imod,
at hverken anmelder eller rolf engsig har haft et ønske om
at låne penge til dagbladet dagen a/s,
                            - 17 -
at det for dagbladet dagen a/s via købe- og lejekontrakten
ikke er muligt at købe malerierne tilbage,
at det aftalte arrangement dermed kan kategoriseres som en
aftale om finansiel sale and lease back, og
at boet er forpligtet til at anerkende et reelt finansielt
sale and lease back arrangement indgået før betalings-
standsningen og konkursens indtræden.
boet har i sit påstandsdokument og under domsforhandlingen
gjort følgende anbringender gældende:
at der reelt var tale om et lån til dagbladet dagen a/s i
forbindelse med en aftale om sikkerhed i malerierne,
at overdragelsen af malerierne til sagsøgte til sikkerhed
for lån ydet til sagsøgte ikke er beskyttet overfor sælgers
kreditorer, idet der ikke er stillet pant i overensstemmel-
se med reglerne om pant i løsøre ved tinglysning af pante-
brev,
at der ikke er tale om en reel overdragelse af ejendomsret-
ten til sagsøger, men alene et forsøg på at opnå sikker-
hedsret,
at der er tale om et såkaldt møbellån, som ikke kan gøres
gældende overfor dagbladet dagen a/s’ kreditorer, fordi den
sikkerhedsret, som sagsøger ønskede at opnå ved dispositio-
nen, burde være foretaget ved stiftelse og tinglysning af
pant,
at overførslerne mellem de forskellige klientkonti hos ad-
vokat peter thrane grubert og dennes redegørelse overfor
kurator dokumenterer, at der reelt var tale om et lån fra
anmelder til boet på 80.000 kr.,
at sagsøgte var insolvent fra august 2002,
                            - 18 -
at salget til anmelderen og samtidig udlejning til dagbla-
det dagen a/s er motiveret af dagbladet dagens a/s insol-
vens og derfor ikke en reel aftale om finansiel ”sale and
lease back” henset til, at malerierne skulle forblive på
dagbladet dagen a/s’ adresse efter indgåelse af købsaftalen
og under hensyn til, at dagbladet dagen a/s var insolvent
allerede forud for indgåelse af aftalerne, hvilket anmelde-
ren var eller burde have været bekendt med, jf. rolf eng-
sigs mail af 21. september 2002 til peter linck,
at den oprindelige bogføring hos advokat peter thrane gru-
bert viser, at der reelt var tale om et lån, og
at advokat peter thrane gruberts brev af 3. februar 2005 er
udtryk for en efterrationalisering, da advokat peter thrane
grubert har rådgivet i forbindelse med udarbejdelse af do-
kumenterne til brug for det påståede ”sale and lease back-
arrangement”.
skifterettens bemærkninger:
efter bevisførelsen, herunder de afgivne forklaringer om
engagementet med henholdsvis nordea og jyske finans, lægger
skifteretten til grund, at dagbladet dagen a/s i vid ud-
strækning benyttede sale and lease back som finansierings-
form.
efter advokat peter thrane gruberts forklaring om fejlene i
forbindelse med den oprindelige bogføring på hans kontor og
om meningen med indholdet af redegørelsen af 10. januar
2003 omkring anmelderens indbetaling, finder skifteretten
videre at kunne lægge til grund, at hverken den oprindelige
bogføring eller formuleringen af redegørelsen er udtryk
for, at anmelderens betaling til dagbladet dagen a/s var et
lån.
det findes ikke godtgjort, at salget af billederne og den
samtidige indgåelse af lejekontrakt var en usædvanlig dis-
                            - 19 -
position for selskabet, ligesom skifteretten heller ikke
finder det godtgjort, at indholdet af de omhandlede aftaler
om henholdsvis køb og leje i sig selv fremstår som usædvan-
lige. det forhold, at dagbladet dagen a/s på tidspunktet
for indgåelse af aftalerne med anmelderen var insolvent,
findes ikke i sig selv at kunne medføre en tilsidesættelse
af aftalerne.
selvom billederne forblev på dagbladet dagen a/s’ adresse,
finder skifteretten det efter bevisførelsen ikke godtgjort,
at der i øvrigt ikke skulle være sket en reel overdragelse
til anmelderen, idet formålet med lejeaftalen netop var, at
billederne skulle forblive på stedet i en periode mod leje-
betaling.
herefter tages anmelderens påstand til følge.
for så vidt angår sagens omkostninger bemærkes det, at nær-
værende sag alene vedrører fem af de billeder, der var om-
fattet af parternes aftale. omkostningsbeløbet er derfor
fastsat forholdsmæssigt efter den oprindeligt ansatte værdi
i fakturaen af 15. september 2001.
                     thi kendes for ret
dagbladet dagen a/s under konkurs tilpligtes at udlevere
følgende malerier til anmelderen, 1894 pmb aps:
   roar w. eriksen, oliemaleri, skyggerne, 1998, 200 x 180,
   roar w. eriksen, oliemaleri, nettet, 1998, 150 x 135,
   roar w. eriksen, oliemaleri, sart, 1998, 70 x 63,
   roar w. eriksen, oliemaleri, sa, 1998, 70 x 63, og
   roar w. eriksen, oliemaleri, rød morgen, 1998, 70 x 63.
i sagsomkostninger betaler dagbladet dagen a/s under kon-
kurs til 1894 pmb aps inden 14 dage 10.000 kr.
              - 20 -
    jeanette melchior
              (sign.)
           ___ ___ ___
udskriftens rigtighed bekræftes
p.j.v. sø- og handelsretten, den
